### 2.     Orientering om budgetopfølgning Teknik- og Miljøudvalget pr. 30. november 2019

**Åbent**

Sagsnr.: 326-2019-6101        J.nr.: 00.30.14           Dokumentnr.:
326-2020-6714

**Sagstype**

Orientering.

**Resume og sagens baggrund**

Økonomistaben fremlægger budgetopfølgning pr. 30. november
2019. Dispositionsregnskaberne viser et samlet forventet mindreforbrug på 5,2
mio. kr. (sidste måned et forventet mindreforbrug på 3,3 mio. kr.).

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en handleplan
i dialog med direktøren og Økonomistaben. Nogle partnerskabsholdere vurderes at
have øget risiko for at få merforbrug, eller for at deres budgetopfølgning
bliver for upræcis, hvorfor de følges tæt og har høj prioritet i forhold til
konsulentstøtte og controlling.

*Plan, Byg og Miljø:*

På området forventes med et merforbrug på 3,6 mio. kr.
(uændret i forhold til sidste måned).

Merforbruget består i hovedtræk af, at man på færgeområdet
forventer et samlet merforbrug ultimo 2019 på 4,7 mio. kr. (uændret i forhold
til sidste måned). Generelt er der på området stor opmærksomhed på alle
udgifter. Det forventes fortsat ikke at merforbruget fra 2018 på 4,3 mio. kr.
kan indhentes i 2019, men der arbejdes fortsat med en handleplan på området.
Merforbruget i 2019 på 0,4 mio. kr. skyldes primært ekstraordinære udgifter i
forbindelse med nyt bookingsystem, mens der er balance i de løbende ordinære
udgifter og indtægter. Dette giver imidlertid ikke mulighed for opsparing til
5-årseftersyn i 2023.

Der forventes merudgifter til flextur på 0,5 mio. kr., som
skyldes øget efterspørgsel af ordningen.

Der forventes merudgifter på [adresse] på 0,2 mio.
kr. (sidste måned merudgifter på 0,1 mio. kr.), som skyldes, at de forventede
indtægter ikke kan dække de forventede udgifter.

Derudover forventes der et mindreforbrug på 1,8 mio. kr.
vedrørende indsatsplaner, som ønskes overført til 2020.

*Vej, ejendom og Affald, ekskl. brugerfinansieret område*

Der forventes et mindreforbrug på området på i alt 10,0 mio.
kr. (sidste måned et forventet mindreforbrug på 8,1 mio. kr.).

Ændringen i forhold til sidste måned skyldes primært, at der
nu forventes mindreudgifter til vintertjenesten på 2,3 mio. kr. på baggrund af
milde efterårs- og vintermåneder. Derudover har færre interne køb af ydelser i entreprenørafdelingen
bevirket, at deres overførte merforbrug fra 2018 på 1,2 mio. kr. ikke reduceres
i samme takt som tidligere forventet. Der forventes nu et merforbrug ved
udgangen af 2019 på 1,0 mio. kr. som forventes overført nedbragt i kommende år,
og der udarbejdes ny handleplan.

Der forventes mindreudgifter til udebelysning på 5,2 mio.
kr. i forbindelse med tilbagekøbet af gadelysanlægget fra SEAS/NVE. Den
fremtidige drift og vedligeholdelse er i udbud og indtil dette er gennemført
ultimo november 2019, vil skønnet dog være forbundet med en vis usikkerhed.

Der forventes mindreudgifter til vejafvandingsbidrag til
Kalundborg Forsyning på 0,9 mio. kr.

På baggrund af det besluttede indkøbsstop er alle
vedligeholdelsesopgaver på kommunens bygninger, som kan vente til 2020 udsat.
Det betyder, at partnerskabsholdere må have tålmodighed med gennemførelse af
allerede planlagte opgaver. Vedligeholdelse som er nødvendig, f.eks. ved risiko
for personskade, ved påbud eller med store økonomiske konsekvenser af en
udsættelse, udføres stadig. Der forventes på baggrund af denne opbremsning af
vedligeholdelsesopgaver mindreudgifter på Ejendomme på 2,5 mio. kr.

*Vej, ejendom og Affald, brugerfinansieret område*

Der forventes et merforbrug på området på 1,2 mio. kr.
(uændret i forhold til sidste måned) som hovedsageligt skyldes øgede udgifter
til reparation, indkøb, tømning m.v. vedrørende beholderne.

*Anlæg, samlet/overordnet ledelsesvurdering*

Der er som hidtil foretaget et skøn over forventede udgifter
og indtægter de kommende måneder for hvert enkelt anlæg. Tidligere år har det
imidlertid vist sig, at det samlede mer-/mindreforbrug for alle kommunens
anlægsbudgetter ved afslutning af årsregnskabet afviger væsentligt fra det, der
har været forventet i årets løb. Derfor er der foretaget en samlet overordnet
ledelsesvurdering, og de samlede forventede udgifter er på baggrund heraf
nedjusteret (justeringen er anført på en særskilt linje i oversigten).

*Udvalgets anlæg*

På Teknik-og Miljøudvalgets anlægsområde viser
budgetopfølgningen, at der, ud fra en overordnet ledelsesvurdering, forventes
et samlet mindreforbrug ultimo 2019 på 69,7 mio. kr. (sidste måned et forventet
mindreforbrug på 67,1 mio. kr.). Der forventes overført 63,1 mio. kr. (sidste
måned en overførsel på 62,9 mio. kr.) til udførelse i 2020 og efterfølgende år,
og der forventes et mindreforbrug på 6,5 mio. kr. ved afslutning af anlæggene
(sidste måned 4,1 mio. kr.).

Mindreforbruget på 69,7 mio. kr. er specificeret på de
enkelte anlægsprojekter i vedlagte bilag.

*Bruttoanlægsramme*

Der er i forbindelse med økonomiaftalen med regeringen for
budget 2019 aftalt en anlægsramme for landets kommuner, der opgøres som
kommunernes samlede bruttoanlægsudgifter uden at medregne eventuelle
anlægsindtægter. [adresse] bruttoanlægsramme udgør 160,6 mio. kr. I
2019 forventes, ud fra en overordnet ledelsesvurdering, afholdt 121,5 mio. kr.
i bruttoanlægsudgifter (uændret i forhold til sidste måned). Her til kommer, at
der i december er overført i alt 19,8 mio. kr. fra drift til anlæg jf. Kommunalbestyrelsens
beslutning den 27. november 2019.

**Økonomiske konsekvenser**

På driftssiden viser dispositionsregnskaberne et samlet
forventet mindreforbrug på 5,2 mio. kr. (sidste måned et forventet
mindreforbrug på 3,3 mio. kr.) for Teknik- og Miljøudvalgets område.

På anlægssiden viser budgetopfølgningen, at der, ud fra en
overordnet ledelsesvurdering, forventes et mindreforbrug ultimo 2019 på 69,7
mio. kr. (sidste måned en saldo på 67,1 mio. kr.) Der forventes overført og
forbrugt 63,1 mio. kr. i kommende år (sidste måned en overførsel på 62,9 mio.
kr.).

**Bilag**

|  |  |
| --- | --- |
| Månedsrapport Teknik og Miljøudvalget pr. 30. november 2019 | 326-2020-4546 |